Lääneranna vald ootab elanikelt arvamusi tuuleparkide asukoha eelvaliku alade osas
#000002
AvalehtMajandusLääneranna vald ootab elanikelt arvamusi...
#000003
Avalikul väljapanekul on Lääneranna valla tuuleparkide eriplaneeringu asukoha eelvaliku otsuste eelnõud ja keskkonnamõju strateegilise hindamise I etapi aruanne, mille kohta on igal isikul alates 23. jaanuarist 2023 õigus oma arvamust avaldada.
#000004
Lääneranna valla tuuleparkide eriplaneeringu asukoha eelvaliku otsuste eelnõude ja keskkonnamõju strateegilise hindamise I etapi avaliku väljapaneku teade
#000005
Lääneranna Vallavalitsus teavitab planeerimisseaduse (PlanS) § 106 lg 1 alusel, et 23.01.2023 kuni 23.02.2023 on avalikul väljapanekul Lääneranna valla tuuleparkide eriplaneeringu asukoha eelvaliku otsuste eelnõud ja keskkonnamõju strateegilise hindamise I etapi aruanne. Avaliku väljapaneku jooksul on igal isikul õigus avaldada eelnimetatud dokumentide kohta oma arvamust (PlanS § 106 lg 2).
#000006
Lääneranna Vallavolikogu algatas 14.05.2020 otsusega nr 197 Lääneranna vallas kohaliku omavalitsuse eriplaneeringu koos keskkonnamõju strateegilise hindamisega elektrienergia tootmiseks tuuleparkidele sobivate arendusalade leidmiseks.
#000007
Eriplaneeringu asukoha eelvaliku eesmärgiks on leida Lääneranna vallas tuuleparkide rajamiseks sobivad alad, millele koostatakse eriplaneeringu järgnevas etapis tuulepargi detailne lahendus (sh määratakse tuulikute kõrgused ja asukohad).
#000009
Eelvaliku etapis hinnati 7-t geoinformaatilise analüüsi tulemusel leitud võimalikku tuuleenergeetika arendamiseks sobivat maa-ala. Eriplaneering eelvaliku ala osas kehtestatakse või jäetakse kehtestamata peale tuulikupargi detailse lahenduse koostamist.
#000010
Eelvaliku alade 2 ja 2a, 3 ning 5 ja 5a osas ei kaasne tuuleparkide rajamisega olulist ebasoodsat keskkonnamõju, kui arvestatakse keskkonnamõjude strateegilise hindamise I etapi aruandes väljatoodud tingimusi ja rakendatakse detailse lahenduse käigus väljatöötatavaid leevendusmeetmeid.
#000013
Alade 1 ja 7 ning eelvaliku otsuste eelnõude ja aruande kohta arvamuste küsimise ringil väljapakutud täiendavate alade tuuleenergeetika arendamiseks sobivuse üle otsustamine eeldab lisauuringute läbiviimist ja keskkonnamõju hindamist.
#000014
Alade nr 4 ja 6 osas otsustatakse eriplaneeringu menetluse jätkamine ala arendamisest huvitatud isikute ilmnemisel (ooteaeg 6 kuud).
#000015